জেমি ম্যাকলারেন
জেমি ম্যাকলারেন (ইংরেজি: Jamie Maclaren, ইংরেজি উচ্চারণ: /d͡ʒˈe͡ɪmi məklˈaɹən/; জন্ম: ২৯ জুলাই ১৯৯৩) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে অস্ট্রেলীয় ক্লাব মেলবোর্ন সিটি এবং অস্ট্রেলিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন। ২০১২ সালে, ম্যাকলারেন অস্ট্রেলিয়া অনূর্ধ্ব-২০ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত অস্ট্রেলিয়ার বয়সভিত্তিক দলের হয়ে খেলার পর, তিনি ২০১৬ সালে অস্ট্রেলিয়ার হয়ে আন্তর্জাতিক পর্যায়ে অভিষেক করেছেন; অস্ট্রেলিয়ার জার্সি গায়ে তিনি এপর্যন্ত ২৬ ম্যাচে ৮টি গোল করেছেন।